Source: http://www.csmoradea.ro/vineri-23-12-s-a-desfasurat-serbarea-de-craciun-a-academiei-csm-oradea/
Timestamp: 2017-04-29 17:40:36+00:00

Document:
www.csmoradea.ro | Vineri (23.12) s-a desfășurat serbarea de Crăciun a Academiei CSM Oradea Home
U-B HomeBaschetCurrent Page Vineri (23.12) s-a desfășurat serbarea de Crăciun a Academiei CSM Oradea	23/12/2016
in Baschet	Vineri (23.12), la Arena Antonio Alexe din Oradea, s-a desfășurat deja tradiționala serbare de Crăciun, în organizarea Academiei CSM Oradea. Evenimentul i-a reunit pe toți practicanții baschetului din cadrul proiectului lansat în urmă cu câțiva ani.
Evenimentul a fost moderat de Victor Mihalcea și a demarat cu un meci între antrenori și părinți, sub privirile unei asistențe numeroase. Într-o tribună au luat loc copiii, iar în alta s-au așezat părinții.
Pe parcursul meciului au intrat reprezentanții echipei de baby baschet, dar și cei ai formației U14, angrenată în European Youth Basketball League. Principalul ingredient al meciului a fost buna dispoziție.
Ulterior s-au organizat mai multe concursuri, cu participarea copiilor de la Academia CSM Oradea, dar și a părinților. Nu au fost uitați nici cei mai tineri aparținători ai sportivilor din cadrul Academiei.
Evenimentul a fost completat de colinzi.
Premiile concursurilor au fost înmânate de jucătorii echipei de seniori CSM CSU Oradea, campioana în exercițiu a României. Printre ei s-au numătat Sean Barnette, Martin Zeno, Andrei Mandache respectiv Sean Denison.
Ei au ajutat la împărțirea cadourilor. Toți copiii au primit cadouri.
Fără îndoială evenimentul a oferit un bun prilej pentru copii să petreacă câteva ore împreună într-un moment de relaxare pentru toată lumea, club, părinți și tineri. De asemenea, socializarea a jucat un rol deosebit.
Seara s-a încheiat cu tradiționalele urări cu ocazia sărbătorilor de iarnă.
Comentarii comments tags: academia csm oradea baschet csm oradea oradea serbare Previous Post Programul următoarelor două meciuri Baschet 29/04/2017
Next Post Zeno egalează recordul lui Barnette într-un meci din Basketball Champions League

References: CSM 
 CSM 
 CSM 
 CSM 
 CSM 
 csm 
 csm